****ОБЩИНСКА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 50**

**На 8 февруари 2016 г. от 14.30 ч. се проведе заседание на Общинска избирателна комисия Ямбол при следния**

**Д н е в е н р е д:**

1. Доклади по писма

*докладчик: Екатерина Янева*

**ПРИСЪСТВАХА**: Екатерина Янева, Мариана Гърдева, Светла Кирилова, Кристина Генова, Станка Раданова, Недялко Савов,Мирослава Янева, Весела Караманова, Драгомир Димитров и Младенка Делибалтова

**ОТСЪСТВА**: Мехмед Мехмедов

Заседанието бе открито в 14.30ч. и председателствано от г-жа Екатерина Янева– председател на комисията.

**ПРЕДСЕДАТЕЛЯТ ЕКАТЕРИНА ЯНЕВА**: Уважаеми колеги, в залата присъстват 10 членове на комисията, имаме необходимия кворум за провеждане на днешното заседание.

Предлагам Недялко Савов за преброител при поименното отчитане на гласуването, а за изготвяне на протокола - Весела Караманова. Който е съгласен с така направеното предложение, моля да гласува.

Гласували: **За** – 8 членове: Екатерина Янева, Кристина Генова, Станка Раданова, Недялко Савов,Мирослава Янева, Драгомир Димитров, Младенка Делибалтова и Весела Караманова.

Против –Мариана Гърдева, Светла Кирилова.

Мариана Гърдева заявява желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА**: Заповядайте, г-жо Гърдева

**МАРИАНА ГЪРДЕВА**–Считам, че не е редно представител на политическата партия, във връзка с която са материалите, които ще гледаме на днешното заседание да води протокола.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, всички тук сме равно поставени, така че не виждам проблем във воденето на протокола от който и да е от нас, още повече, че след това се преглежда и подписва от мен като председател и от Н. Савов като секретар.Разбира се и Вие като зам. председател на комисията можете да го разгледате, впрочем както и всеки един от членовете на комисията може да се запознае с протокола и ако мислите, че нещо е пропуснато от изказванията в заседанието да се коригира.

Преди започване на днешното заседание, поради големия медиен интерес (в залата присъстват оператори и журналисти на телевизиите „Скат”, „Алфа”, „Диана” и „Ера”), предлагам да обсъдим въпроса и съответно подложим на гласуване да допуснем ли заснемане на днешното заседание. Гласуване предлагам да проведем единствено и само относно възможността за заснемане на заседанието, не и по отношение присъствиетоим.

Колеги който е съгласен днешното заседание да бъде заснемано от присъстващите оператори, представители на отделни медии моля да гласува:

**НЕДЯЛКО САВОВ:**

Гласували:**За** – 2 членове: Станка Раданова и Весела Караманова

**Против** – 8 членове: Екатерина Янева, Мариана Гърдева, Светла Кирилова, Кристина Генова, Недялко Савов, Мирослава Янева, Драгомир Димитров и Младенка Делибалтова

**ЕКАТЕРИНА ЯНЕВА**: Предвид резултата от проведеното гласуване в присъствието на заинтересованите лица ОИК Ямбол реши, че не следва да се заснема провежданото днешно заседание от представителите-оператори на отделните медии, присъстващи в залата.

След взетото решение по въпроса ще помоля всички оператори да бъдат така добри и се съобразят с решението на комисията, като това не ограничава възможността да присъстват при провеждането на заседанието.

Колеги, продължаваме заседанието си с постъпилите в комисията документи, касаещи постъпилия сигнал за наличие на предпоставки за предсрочно прекратяване на пълномощията на общинският съветник в Об.С Ямбол Г-жа Недка Карска.

В тази връзка Ви докладвам, че на 1 февруари т.г. в 12.30 ч.в ОИК Ямбол е представен отговор от Недка Карска на постъпилияпо-рано сигнал с наш вх.№ 252/27.01.2016 г. от Спас Георгиев Пенчев с адрес: гр. Ямбол, ул. „Търговска“ № 102, и вх.№253/27.01.2016г., препратен ни по компетентност от председателя на ОбС Ямбол. Към отговора си г-жа Карска представи на комисията и екземпляр от жалба, която е депозирала пред Районна прокуратура Ямбол. Лично съм входирала представените лично от нея документи, като отговора е заведен във входящият дневник на комисията под №254/01.02.2016г.

Съгласно чл. 30 ал. 6 от ЗМСМА бяхме длъжни да уведомим г-жа Н. Карска за сигнала, като й се даде възможност за представяне на възражение по него. По този повод и разбира се предвид факта, че г-жа Карска, заедно с оператор от телевизия СКАТ и репортер на друга медия удостои с внимание комисията на 29 януари 2016г., въпреки, че това се случи след като бе докладван сигнала и съответно обсъдени действиятана комисията в тази посока, гласувани бяха и проекти на уведомление и искането до РС Елхово,пред всички присъстващи и на днешното заседание членове на комисията, г-жа Карска бе лично уведомена, /което обстоятелство е собственоръчно удостоверено от нея/ Възползвайки се от дадената й правна възможност в установения тридневен срок г-жа Карска депозира пред комисията отговор на сигнала, в който сочи, че не са налице обстоятелствата за прекратяване на пълномощията й като общински съветник и подробно развива съображения за това. Преди започване на днешното заседание всеки един от вас се запозна с отговора, поради и което не смятам да го изчитам.

Както вече споменах присъстващите днес членове на комисията, присъствахте и на заседанието, проведено на 29 януари 2016г., на което обсъдихме въпроса за служебно събиране на информация за обстоятелствата, сочени в сигнала и взехме решение да изискаме от съда по месторождението на г-жа Карска - Районен съд Елхово справка за съдимост на Недка Карска.

На 05.02.2016 г. сме получили отговор с приложена Съдебна справка съдимост за г-жа Недка Карска от председателя на Районен съд Елхово, заведено под №255/05.02.2016г. във входящият дневник на комисията. В писмото си Председателят на РС Елхово ни съобщава, че издава искана от нас съдебна справка за лицето Недка Карска и визира, разпоредби, в изпълнението на които не следва да ни бъде представено копие на исканият от нас бюлетин. Колеги всички се запознахте с приложената съдебна справка, представляваща всъщност свидетелство за съдимост, от която се установява, че по постановените от РС Елхово две присъди на Недка Карска, за които се съобщава и в сигнала същата е реабилитирана по право /което между впрочем се сочи и в сигнала/. В справката е посочено също, че лицето Недка Карска има постановена присъда от №102/18.10.2010г. по НОХД №202/2008г на РС Исперих в сила от 11.07.2011г., с която общинският съветник е осъдена на основание чл.206, ал.3, предл.1,вр.ал.1, вр.чл.20, ал.2 от НК и чл.55, ал.1,т.1 от НК на 2 години лишаване от свобода, изпълнението на което на основание чл.66, ал.1 от НК е било отложено за изпитателен срок от три години.

Справката от РС Елхово припокрива изложените в сигнала на Спас Георгиев Пенчев обстоятелства без изводите изложени от него разбира се за последната присъда.

По отношение посочената присъда,Елховски районен съд ни препраща към районен съд Исперих.

 Преминавам към доклад на заявление, изпратено ни по пощата и входирано във входящия дневник на комисията под №256/05.02.2016г. Заявлението е от Спас Георгиев Пенчев, с посочен адрес, с което същият заявява, че оттегля подадания до нас сигнал с вх.№253/27.01.2016г. поради несъстоятелност. Заявлението е адресирано до ОИК-Ямбол и до Председателя на ОбС Ямбол.

В залата лично присъстваше и подателят на сигнала Спас Георгиев Пенчев – с група придружители. Когато председателят на ОИК Ямбол Екатерина Янева докладваше входящата поща, той я прекъсна и заяви, че той е подал сигнала и не е изпращал заявление за оттеглянето му.

Председателят на комисията изиска документ за самоличност от лицето, представило се за Спас Пенчев и се увери, че това наистина е лицето Спас Пенчев.

Драгомир Димитровзаяви желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА**: Заповядайте, г-н Димитров.

**ДРАГОМИР ДИМИТРОВ:** Г-жо председател на ОИК Ямбол, моля на лицето Спас Пенчев да бъде показан подписа, положен под заявлението за оттегляне на сигнала.

На Спас Пенчев му се предостави възможност да види заявлението и подписа под заявлението за оттегляне на сигнала и категорично отрече това да е неговият подпис.

**СПАС ПЕНЧЕВ**: Подписът не е мой.

Мариана Гърдева, зам.председател на ОИК Ямбол заяви желание да вземе думата:

**ПРЕДСЕДАТЕЛЯТ ЕКАТЕРИНА ЯНЕВА**: Заповядайте, г-жо Гърдева.

**МАРИАНА ГЪРДЕВА:**Моля да бъде представен на Спас Пенчев и сигнала и да потвърди дали там е неговият подпис или не.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, общинска избирателна комисия не е разследващ орган ипредявяването насигнала за установяване на автентичността на подписа, не би имало съществена роля за произнасянето ни в случая. Искам да отбележа, че в конкретния случай обстоятелството, че има постъпило заявление за оттегляне на сигнала, не отменя нашето задължение по чл.30, ал.4 от ЗМСМА, тъй катомеждувременно обстоятелстватапо чл. 30 ал. 4 т. 2 от ЗМСМА са станали известни на ОИК, след събирането им по служебен път. Но тъй като вече на лицето Спас Пенчев, предвид заявеното пред всички тук присъстващи му дадохме възможност да се запознае със заявлението и подписа положен върху него, ще направим изключение и ще му предявим депозираният сигнал.

На лицето Спас Пенчев му бе показан сигнала, депозиран пред ОИК Ямбол и този препратен по компетентност от председателя на ОбС Ямбол.

Спас Пенчев – Сигнала съм го писал аз, това е моят подпис. Аз съм подал сигнала и до Общинския съвет в Ямбол.

Присъстващата в залата г-жа Недка Карска заяви недоволство от предоставената на лицето Пенчев възможност да види положените подписи върху сигнала и заявлението за оттегляне на същия.

**ПРЕДСЕДАТЕЛЯТ ЕКАТЕРИНА ЯНЕВА**: Продължавам с доклада на входящата поща.

Днес 08.02.2016г. е представено Допълнение към отговор вх.№254/01.02.2016г. Същото е заведено под вх. №257 /08.02.2016г. във входящият дневник на комисията. В това допълнение е развито подробно тълкуване на чл. 30 ал.4 т.2 от ЗМСМА и изложено твърдение, че липсват обстоятелствата за предсрочно прекратяване пълномощията на г-жа Недка Карска като общинския съветник.

Колеги, с оглед така събраните документи по случая – възражение, заявление исправки моля за Вашите предложения.

Председателят изчака няколко минути, но никой не заяви желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА**: След като никой няма предложение, аз ще направя такова. С цел убедеността на всеки един от нас привземането на правилно и законосъобразно решение по случая предлагам да запитаме съдът постановил осъдителната присъда, да отговори на въпроса „Реабилитирано ли е лицето Недка Хр. Карска с посочено ЕГН…….. и адрес по постановената от Окръжен съд Разград присъда?”.

Правя това предложение с оглед това, че в изпратената ни от Районен съд Елхово справка, е посочено че г-жа Недка Карска е реабилитирана по право по постановените от Елховския районен съд присъди, в третата част обаче, касаеща постановената от ОС Разград присъда няма никъде записано, че същата е реабилитирана. За да сме убедени всички до един в правилността и законосъобразността при вземането на решението по случая предлагам да продължим със събирането на доказателства, след което с оглед наличието или липсата на такива да се произнесем със съответния акт.

Мариана Гърдева заявява желание да вземе думата:

**ПРЕДСЕДАТЕЛЯТ ЕКАТЕРИНА ЯНЕВА**: Заповядайте, г-жо Гърдева!

**МАРИАНА ГЪРДЕВА**: Споделям становището, че веднъж като сме сезирани за нарушение на чл. 30, ал.4 т.2 от ЗМСМА и установим, че има извършени нарушения, трябва да се произнесем с решение. Освен това се установи, че няма оттегляне на сигнала, заведен с наш вх.№ 253/27.01.2016 г. Трябва да продължим проверката и да съберем необходимите документи. Предлагам до съда да бъде изпратено писмо с въпрос дали към настоящия момент г-жа Недка Карска е реабилитирана или – не. (Въпросът с реабилитацията е регламентиран в чл. 88 от НК, в главата за реабилитация и вместо да изземваме функцията на съда или прокуратурата, считам, че съдът трябва да ни даде тази информация).

Драгомир Димитров заявява желание да вземе думата.

**ПРЕДСЕДАТЕЛЯТ ЕКАТЕРИНА ЯНЕВА**: Заповядайте, г-н Димитров!

**ДРАГОМИР ДИМИТРОВ**: Поддържам изказаното от колегата Мариана Гърдева, че трябва да се съберат още доказателства, но смятам че същите следва да бъдат изискани от Районен съд Исперих, а не от Окръжен съд Разград, защото той е първоинстационен и той ще ни информира, ако има молба за реабилитация. Същото така да поискаме съдебна справка и подавана ли е изобщо молба за реабилитация, тъй като в случая се касае за съдебна реабилитация и за да започне такова производство трябва да е подадена молба от осъденото лице.

**ПРЕДСЕДАТЕЛЯТЕКАТЕРИНА ЯНЕВА**: Предложението ми бе Окръжен съд Разград, като съд постановил присъдата.

**ДРАГОМИР ДИМИТРОВ**: Считам, че компетентният съд в случая е Районен съд Исперих.

**МАРИАНА ГЪРДЕВА**: Да не губим време, да изпратим писмото и до Районен съд Исперих и Окръжен съд Разград, с добавяне на предложението на Димитров.

Присъстващата в залата г-жа Карска, започна да дискутира обсъжданията на комисията. Председателят на комисията я прекъсна.

**ПРЕДСЕДАТЕЛЯТ ЕКАТЕРИНА ЯНЕВА**: Колега Димитров моля Ви да поясните на всички присъстващи в залата - Що е то реабилитация?

**ДРАГОМИР ДИМИТРОВ** – Има 2 вида реабилитация – по право и по съдебен ред.

Поясненията на Димитров бяха прекъснати от настъпила дискусия от г-жа Карска и придружаващата я адвокатка.Между членове на комисията и г-жа Карска и придружаващата я адвокатка се размениха реплики, на които председателят сложи край и продължи заседанието.

**ПРЕДСЕДАТЕЛЯТ ЕКАТЕРИНА ЯНЕВА**: Предлагам на гласуване направеното от мен предложение, допълнено от колегите Димитров и Гърдева.

 Който е съгласен, че е необходимо да съберем още доказателства за обстоятелствата по чл.30, ал.4, т.2 от ЗМСМА и в тази връзка да изпратим писма до Районен съд Исперих и Окръжен съд Разград с поставени въпроси дали към настоящия момент г-жа Недка Карска е реабилитирана или не по постановената от Окръжен съд Разград присъда и има ли подадена молба от нея за реабилитация, както и да изискаме представяне на съдебна справка, моля да гласува.

**НЕДЯЛКО САВОВ:**

Гласували**За** – 9 членове: Екатерина Янева, Мариана Гърдева, Светла Кирилова, Кристина Генова, Недялко Савов, Станка Раданов, Мирослава Янева, Драгомир Димитров и Младенка Делибалтова.

**Против** – 1 член: Весела Караманова

Предвид резултата от гласуването, възлагам на колегата Мирослава Янева да изготви писмата, които да изпратим още утре 09.02.2016г. по пощата.

След проведеното гласуване председателят на комисията информира всички присъстващи лица, че с това е изчерпан дневния ред по обсъждане на постъпилите документи по сигнала и заяви, че задържа членовете на комисията за да им докладва пристигнали писма от ЦИК и Общинска администрация. Всички лица, освен членовете на комисията напуснаха залата.

**ПРЕДСЕДАТЕЛЯТ ЕКАТЕРИНА ЯНЕВА**: Колеги, счетоводството на Общината са представили за всеки едни от нас сл. бележка, затова всеки да си вземе своята бележка.

От ЦИК с изх. № МИ-15-48/4.02.2016г. са ни изпратили коригирана справка за м. декември 2015г. за проведените заседания. Същата ще бъде препратена към Община Ямбол.

С това се изчерпа дневният ред на днешното заседание. Когато имаме отговори по писмата ще ви информирам своевременно за провеждането на заседание.

Закривам днешното заседание.

ПРЕДСЕДАТЕЛ: ЕкатеринаЯнева …………….

СЕКРЕТАР: НедялкоСавов………………